
PEACAICH  ANN  AN  IAMHAN 
DHIA  'N  A  CHORRUICH. 


Ri  h-uine  sleamhnaichidh  an  cos. — Deut.  xxxii.  35. 


Tha  dioghaltas  Dhia  air  a  bhagradh  anns  an 
rann  so  an  aghaidh  nan  Israeileach  ain-diadh- 
aidh,  mi-chreideach,  a  bha  'n  am  pobull  faic- 
sinneach  aig  Dia,  agus  a  bha  sealbhachadh 
mheadhona  nan  gràs  ;  ach  a  dh'  aindeoin  oib- 
ribh  iongantach  Dhia  d'  an  taobh,  bhuanaich 
iad,  mar  a  tha  e  ag  ràdh  anns  an  ochdamh  rann 
thar  fhichead,  gun  chomhairle  agus  gun  tuigse 
annta ;  agus  ged  bha  iad  fo  thuathnachas  an 
Tighearna,  's  e  toradh  searbh  agus  marbhtach 
a  bha  iad  a'  toirt  a  mach, — mar  a  tha  c  air  ain- 
meachadh  anns  an  dà  rann  roimh  d'  an  cheann 
teagaisg. 

Tha  na  briathran  a  ghabh  mi  mar  steidh 
theagaisg,  Ri  h-uine  sleamhnaichidh  an  cos,  a 
reir  coslais,  a'  gabhail  a  steach  nan  nithe  a 
leanas  do  thaobh  a'  pheanais  agus  an  sgrios 
d'  an  robh  na  h-Israeilich  ain-diadhaidh  so 
rùisgte. 

Anns  d  cheud  àite,  Bha  iad  gach  tiota  an  cun- 
nart  a  bhi  air  an  sgrios,  mar  tha  an  neach 
a.  tha  'n  a  sheasamh  no  a'  coiseachd  air  àite 
sleamhain  gach  tiota  ann  an  cunnart  tuiteam. 
Tha  so  air  f  hilleadh  a  steach  ann  a  bhi  samh- 


lachadh  an  rathaid  's  an'robh  iad  gu  bhi  air  an 
sgrios  ri  sleamhnachadh  an  coise.  Tha  an  ni 
ceudna  air  ainmeachadh  leis  an  t-Salmadair — 
"  Gu  deimhin  ann  an  àitibh  sleamhna  chuir  thu 
iad  :  thilg  thu  sios  iad  gu  sgrios."  Salm  lxxiii, 
13. 

'S  an  dara  h-àite,  Tha  na  briathran  a'  gabh- 
ail  a  steach  gu  'n  robh  iad  gach  tiota  buailteach 
do  sgrios  obann,  a  thigeadh  gun  sùil  ris.     Cos- 
mhuil  ris  an  duine  a  tha  'g  imeachd  ann  an 
àite  sleamhain,  agus   e  's  gach  tiota  ann  an 
cunnart  tuiteam — cha  lèir  dha  aig  àm  air  bitl . 
co  dhiubh  bhios  e  an  ath  mhionaid  na  sheas 
amh  no  na  shìneadh  ;  agus  'n  uair  a  thuitea 
e,   tuitidh  e  gu  grad,   agus  gun  rabhadh :  n 
mar    an    ceudna    tha  air  ainmeachadh   's  ai 
t-Salm  lxxiii.    18,  19 — "  Gu  deimhin  ann  ad 
àitibh  sleamhna  chuir  thu  iad:  thilg  thu  sios' 
iad  gu  sgrios :  cionnus  a  thugadh  iad  gu  sgrios, 
mar  ann  an  tiota  ?" 

*S  an  treasamh  àite,  'S  e  ni  eile  tha  air  fhilB 
eadh,  gu  'm  bheil  iad  buailteach  do  thuitean 
leo  fèin,  gun  bhi  air  an  leagadh  le  làimh  neac] 
eile  ;  mar  a  tha  an  neach  a  tha  na  sheasaml 
no  'coiseachd  air  àite  sleamhain,  nach  feur 
ni  air  bith  ach  a  chudthrom  fèin  air  son 
leagadh.  J 

S  a'  cheathramh  àìte,  Gur  h-e  a  mhàin  ari 
t-aobhar  nach  do  thuit  iad  cheana,  agus  nacli 
'eil  iad  a  nis  a'  tuiteam,  nach  d'  thàinig  àiri 
suidhichte  Dhia  fathast.  Oir  tha  e  ag  ràdh, 
'n  uair  a  thig  an  t-àm  suidhichte,  no  òrduichte 
sin,  gu  'n  sleamhnaich  an  cas.  An-sin  gheib^i 
iad  cead  tuiteam  mar  a  bheir  an  cudthrom  fèin 


iad.  Cha  chum  Dia  ni  's  faide  'n  an  seas- 
amh  iad  anns  na  h-àiteachan  sleamhain  so,  ach 
leigidh  e  as  iad ;  agus  an  sin,  anns  an  dearbh 
mhionaid  sin,  tuitidh  iad  'gu  sgrios  ;  mar  an 
neach  a  tha  'n  a  sheasamh  air  ionad  cas, 
sleamhain,  air  bruaich  sluichd,  far  nach  ur- 
rainn  e  seasamh  leis  fèin,  cho  luath  's  a  leigear 
as  e,  tuitidh  e,  agus  tha  e  caillte. 

Is  e  an  teagasg  a  tha  rùn  orm  a  nis  a  thar- 
ruing  o  na  briathraibh, 

NACH  EIL  NI  AHt  BITH  A'  CUMATL  DHAOINE  AING- 
IDH  A  MACH  A  IFRINN  AON  MHIONAH),  ACH  SAOR 
THOIL  DHIA. 

Le  saor  thoil  Dhia,  tha  mi  a'  ciallachadh  a 
thoil  àrd-uachdaranail,  a  dheadh  thoil  mhaith 
fèin,  nach  'eil  air  a  cumhanachadh  le  èigin  air 
bith,  no  air  a  grabadh  le  cion  comais  air  bith, 
air  chor  's  nach  'eil  làmh  sam  bith,  anns  an 
tomhas  a's  lugha,  no  ann  an  rathad  sam  bith, 
ann  a  bhi  cumail  dhaoine  aingidh  aon  mhion- 
aid  o  bhi  air  an  sgrios,  aig  aon  ni  eile,  ach  saor 
thoil  Dhia  a  mhàin. 

Chithear  fìrinn  nam  briathran  so  o  na  nithe 
a  leanas: — 

I.  Cha  'n  'eil  easbhuidh  cumhachd  maille  ri 
Dia  gu  daoine  aingidh  a  thilgeadh  aig  àm 
sam  bith  do  ifrinn.  Cha  'n  urrainn  làmhan 
dhaoine  bhi  làidir  'n  uair  a  dh'  eireas  Dia  suas. 
Cha  'n  'eil  cumhachd  aig  a'  mhuinntir  a  's 
treise  gu  cur  'n  a  aghaidh,  ni  mò  is  urrainn 
neach  sam  bith  saoradh  as  a  làmhan. 

Cha  'n  e  'mhàin  gur  h-urrainn  e  daoine  aing- 
idh  a  thilgeadh  do    ifrinn,   ach    's  urrainn   e 

sin  a  dheanamh  gu  ro-shoirbh.  Aig  cuid  do  dh' 
àmaibh  gheibh  righ  talmhaidh  trioblaid  mhòr 
ann  an  cur  sios  fear-ceannairc,  a  gheibh  a 
steach  do  dhaingneachd  làidir,  agus  aig  am 
bi  mòran  luchd  leanmhuinn.  Ach  cha  'n  'eil 
a'  chùis  mar  sin  maille  ri  Dia.  Cha  'n  'eil 
daingneach  ann  a  ni  dion  o  chumhachd  Dhia. 
Ged  iadhadh  làmh  mu  làimh,  ged  chruinnich- 
eadh  sluagh  mòr  do  naimhdibh  Dhia,  agus  ged 
rachadh  iad  ann  an  co-bhoinn,  bu  shoirbh  dha 
am  briseadh  'n  am  bloighdibh.  Tha  iad  mar 
chruachan  mòra  do  mholl  eutrom  roimh  an 
chuairt-ghaoith ;  no  mar  thorraibh  mòr  do 
dh'  asbhuain  thioram  roimh  na  lasraichean 
caithteach.  Is  fhurasd  dhuinne  saltairt  air 
cnuimh  a  chi  sinn  a'  snàigeadh  air  an  talamh 
agus  a  bruthadh ;  mar  an  ceudna,  tha  e  furasd' 
dhuinn  snàthain  lag,  air  am  bheil  ni  sam  bith 
an  crochadh,  a  ghearradh  no  'losgadh :  cho 
furasd  's  ri  sin  tha  e  do  Dhia  a  naimhdean  a 
thilgeil  do  ifrinn,  'n  uair  is  àill  leis.  Ciod  e  sinne, 
gu  'n  smuainicheamaid  seasamh  'n  a  làthair- 
san,  Neach  roimh  'achmhasan  a  chriothnaich- 
eas  an  talamh,  agus  roimh  an  fcilgear  sios  na 
creagan? 

II.  Tha  iad  a'  toilltinn  a  bhi  air  an  tilg- 
eadh  do  ifrinn ;  air  chor  's  nach  'eil  ceartas 
Dhia  aig  àm  air  bith  san  rathad,  cha  'n  'eil 
dad  aige  an  aghaidh  Dia  a  chur  an  gniomh  a 
chumhachd  uair  air  bith  chum  an  sgrios.  Ni 
h-eadh,  ach  air  an  làimh  eile,  is  ann  a  tha 
ceartas  a'  glaodhaich  gu  h-àrd  air  son  peanais 
neo-chriochnach  air  an  cuid  peacanna.  Tha 
ceartas  Dhia  ag  ràdh  mu  'n  chrann  a  tha  giùl- 


an  dearcan  Shòdoim — "  Gearr  sios  e,  c'  ar  son 
a  ta  e  fàsachadh  an  talnihainn?"  Lucas  xiii. 
7.  Tha  claidheamh  ceartais  Dhia  gach  tiota 
'g  a  iomairt  os  ceann  an  cinn  ;  agus  cha  'n  'eil 
càil  'g  a  chumail  air  ais  ach  làmh  saor  thròcair, 
agus  toil  mhaith  Dhia. 

III.  Tha  iad  cheana  fo  bhinn  dìtidh  gu  if- 
rinn.  Cha  'n  e  a  mhàin  gu  bheil  iad  ann  an 
ceartas  a'  toilltinn  a  bhi  air  an  tilgeil  do  'n  ion- 
ad  sin,  ach  tha  binn  lagha  Dhia,  an  riaghailt 
shiorruidh  agus  neo-chaochluideach  ceartais 
sin  a  shuidhich  e  eadar  e  fèin  agus  an  cinne 
daoin'  air  dol  a  mach  'n  an  aghaidh,  agus  'n  a 
seasamh  'n  an  aghaidh  ;  air  chor.'s  gu  bheil  iad 
cheana  air  an  ceangal  thairis  air  son  ifrinn, 
Eoin  iii.  18 — "  An  ti  nach  creid,  tha  e  air  a 
dhìteadh  cheana."  Mar  sin,  ann  an  ceartas, 
buinidh  na  h-uile  neach  neo-iompaichte  do  if- 
rinn  ;  is  e  sin  'àite  ;  o  sin  tha  e,  Eoin  viii. 
23 — "  Tha  sibhse  o  shios  ;"  agus  do  'n  ionad  sin 
tha  e  ruith  ;  is  e  sin  an  t-àite  a  ta  air  a  chur 
air  leth  dha  le  ceartas,  agus  le  focal  Dhia,  agus 
le  binn  an  lagha  neo-chaochluideich. 

IV.  •  Tha  iad  a  nis  'n  an  cuspairean  air  fearg 
agus  corruich  Dhia,  a'  cheart  f  hearg  agus  chor- 
ruich  sin  a  tha  air  an  dòrtadh  a  mach  ann  am 
piantean  ifrinn :  agus  cha  'n  e  nach  'eil  fearg 
aig  an  Dia  sin  aig  am  bheil  iad  na  mhèin,  riu 
's  a'  cheart  àm  so,  an  t-aobhar  nach  'eil  iad  a' 
tuiteam  sios  do  ifrinn  ann  an  tiota  ;  tha  e  cho 
feargach  riu  's  a  tha  e  ri  mòran  do  na  creutairibh 
truagha  sin  tha  nis  air  am  pianadh  ann  an 
ifrinn,  agus  a  tha  's  an  ionad  sin  a'  faireach- 
adh  agus  a'  giùlan  teas  a  chorruich.     Seadh, 

tha  Dia  ni  's  mò  ann  am  feirg  ri  mòran  do 
na  tha  's  an  àm  so  air  an  talamh,  tha  gun  teag- 
amh,  ri  mòran  a  tha  's  a'  choimhthional  so, 
agus,  is  maith  a  dh'  fheudte,  a  tha  socair,  na 
tha  e  ri  mòran  do  na  tha  's  a'  chearfc  àm  so 
ann  an  lasraichean  ifrinn.  Mar  sin,  cha  'n 
ann  a  chionn  nach  'eil  cuimhne  aig  Dia  air 
an  aingidheachd,  agus  a'  deanamh  dioghaltais 
air  a  son,  nach  'eil  e  a'  leigeadh  fuasgailte  a 
làimhe,  agus  'g  an  gearradh  as.  Cha  'n  'eil  Dia 
gu  tur  cosmhuilriu  fèin,  ged  dh'  fheudas  iad- 
san  bhi  smuainteachadh  gu  'm  bheil  e  mar 
sin.  Tha  fearg  Dhia  a'  losgadh  'n  an  aghaidh  ; 
cha  'n  'eil  an  damnadh  a'  codal ;  tha  an  slochd 
air  ulluchadh,  tha  an  teine  deas,  tha  'n  àmh- 
uinn  a  nis  teith,  ullamh  gus  an  gabhail ;  tha 
na  lasraichean  a'  beucaich  agus  a'  losgadh. 
Tha  'n  claidheamh  loinreach  air  a  gheurach- 
adh  agus  air  a  thogail  os  an  ceann  ;  dh'  f  hosgail 
an  slochd  a  bheul  fodhpa. 

V.  Tha  an  diabhul  'n  a  sheasamh  ullamh  gu 
leum  orra,  agus  greim  a  dheanamh  orra  mar  a 
chuid  fèin,  a'  cheart  mhionaid  's  an  tabhair 
Dia  cead  dha.  Is  leis-san  iad  ;  tha  sealbh  aig 
air  an  anamaibh,  agus  tha  iad  fo  'uachdaran- 
achd.  Tha  'n  sgriobtur  'g  an  sloinneadh  mar 
a  mhaoin,  Luc.  xi.  21.  Tha  na  diabhuil  a' 
deanamh  faire  timchioìl  orra ;  tha  iad  do  ghnath 
dlùth  dhoibh,  aig  'an  làimh  dheis  ;  tha  iad  'n  an| 
seasamh  a'  feitheamh  air  an  son,  mar  leomh- 
anaibh  gionach  ciocrach,  a  tha  a'  faicinn. 
an  creiche,  agus  aig  am  bheil  sùil  rithe,  ach  a 
tha  's  an  àm  air  an  cumail  air  an  ais  ;  nan  tugi 
adh  Dia  air  falbh  a  làmh,  leis  am  bheil  iad  air 


an  cumail  fo  smachd,  leumadh  iad  ann  an  aon 
mhionaid  air  an  anamaibh  bochda.  Tha  an 
t-seann  nathair  a'  miananaich  air  an  son  ;  tha 
ifrinn  a'  fosgladh  a  beil  gu  farsuing  gus  an 
gabhail  a  steach  ;  agus  nan  ceadaicheadh  Dia 
e,  bhiodh  iad  air  an  slugadh  suas  gu  grad,  agus 
bhiodh  iad  caillte. 

VI.  Tha  gnè  naduir  ifrinneil  a'  riaghladh 
ann  an  anamaibh  dhaoine  aingidh,  a  lasadh  air 
ball,  agus  a  bhriseadh  a  mach,  'n  a  theine  if- 
rinn,  mar  biodh  Dia  ga  chumail  fodha.  Tha 
stèidh  air  son  piantan  ifrinn  air  a  leagail  ann  an 
dearbh  nàdur  dhaoine  feolmhor.  Tha  an  ceud 
ghnè  truaillidh  sin  is  e  siol  teine  ifrinn,  a'  riagh- 
ladh  gu  cumhachdach  annta,  agus  ann  an  làn 
shealbh  orra;  Tha  an  ceud  ghnè,  no,  na  tog- 
raidhean  truaillidh  so,  gniomhach  agus  cumh- 
achdach,  anabarrachfiadhaich'n  an  nàdur ;  agus 
mar  biodh  làmh  Dhia  'g  an  cumail  fo  smachd, 
bhriseadh  iad  a  mach  air  ball ;  lasadh  iad  a 
mach  air  a'  cheart  doigh  's  a  tha  an  truaillidh- 
eachd  cheudna,  an  naimhdeas  ceudna,  a'  bris- 
eadh  a  mach  ann  an  cridheachaibh  nan  anam- 
aibh  a  tha  air  an  damnadh,  agus  phianadh 
iad  iad  air  a'  cheart  doigh.  Tha  anamaibh 
nan  aingidh  air  an  samhlachadh  's  an  sgriob- 
tur  ris  a'  rnhuir  bhuairte,  Isa.  lvii.  20.  Aig 
an  àm  so,  tha  Dia  le  'chumhachd  làidir  a'  cum- 
ail  fodha  an  aingidheachd,  mar  a  tha  e  a' 
strìochdadh  thomia  beucach  na  mara  buairte, 
ag  radh — "  Gu  ruig  so  thig  thu,  ach  cha  tig 
ni  's  faide  :"  ach  nan  tugadh  Dia  air  falbh  an 
cumhachd  smachdail  sin,  ghiùlaineadh  i  air 
falbh  gu  luath  gach  ni  roimpe.     Is  e  am  peac- 


10 


adh  sgrios  agus  truaìghe  an  anama ;  tha  e 
sgriosail  'n  a  nàdur ;  agus  na  'm  fàgadh  Dia 
e  gun  a  chumail  fodha,  cha  bhiodh  feum  air  ni 
tuilleadh  air  son  an  anam  a  dheanamh  truagh, 
gu  h-iomlan  truagh.  Tha  truaillidheachd  cridhe 
an  duine  na  ni  a  tha  neo-mheasarra  agus  neo- 
chriochnach  'n  a  gairge  ;  agus  f  had  's  a  tha 
daoine  aingidh  beò  an  so,  tha  i  annta  mar 
theine  air  a  dhùnadh  a  stigh  le  ceannsachadh 
Dhia  ;  agus  na  'm  biodh  e  air  a  leigeil  fuasg- 
ailte,  lasadh  e  cùrsa  an  nàduir  ;  agus  do  bhrigh 
's  gu  bheil  an  cridhe  a  nis  'n  a  shlochd  làn 
peacaidh,  mar  sin,  mar  biodh  am  peacadh  air  a' 
chumail  fodha,  thionndadh  e  air  ball  an  t-anam 
gu  bhi  'n  a  àmhuinn  theintich,  no  'n  a  f  hùrneis 
theine  agus  phronnuisc. 

VII.  Cha  thearuinteachd  idir  do  pheacaich, 
air  son  aon  mhionaid,  nach  'eil  meadhon  faic- 
sinneach  bàis  aig  làimh.  Cha  thearuinteachd 
do  dhuine  nàdurra,  gu  'm  bheil  e  nis  'n  a 
shlàinte,  agus  nach  'eil  e  faicinn  ciod  an  rath- 
ad  a  rachadh  e  nis  gu  h-eallamh  a  mach  as  an 
t-saoghal  le  tuiteamas  sam  bith,  agus  nach  'eil 
cunnart  faicsinneach  sam  bith,  air  dhoigh  sam 
bith,  'n  a  chrannchur.  Tha  fèin-fhiosrachadh 
an  t-saoghail,  agus  na  nithe  a  thachair  air  iom- 
adh  rathad  anns  gach  linn,  a'  nochdadh  nach 
dearbhadh  sam  bith  so  nach  'eil  an  duine  air 
fìor  bhruaich  na  siorruidheachd,  agus  nach  ann 
a  steach  do  shaoghal  eile  a  bheir  e  an  ath 
cheum.  Tha  na  slighean  agus  na  meadhona 
neo-fhaicsinneach,  agus  nach  urrainnear  a 
smuainteachadh,  leis  am  bheil  daoine  gu  h-eall- 
amh  a'  dol  a  mach  as  an  t-saoghal,  do-àireamh, 

agus  do-tliuigsinn.  Tha  daoine  neo-  iompaichte 
a'  coiseachd  os  ceann  slochd  ifrinn,  air  còmh- 
dach  grod  a  tha  ann  an  iomadh  àite  cho  lag 
's  nach  giùlain  e  an  cudthrom,  agus  cha  'n  'eil 
na  h-àitean  sin  r'  am  faicinn.  Tha  saighdean 
a'  bhàis  a'  ruith  mu  mheadhon  là,  agus  cha  'n 
fhaicear  iad — cha  'n  urrainn  am  fradharc  is 
gèire  am  faicinn.  Tha  a  leithid  do  ràidibh 
lionmhor,  do-rannsaichte,  aigDia,  air  son  daoine 
aingidh  a  thoirt  a  mach  as  an  t-saoghal,  agus 
an  cur  do  ifrinn,  's  nach  'eil  e  r'  a  fhaicinn 
o  ni  sam  bith  gu  'm  bheil  feum  aig  Dia  air 
miorbhuil  a  ghnathachadh,  no  dhol  a  mach  à 
cùrsa  gnathaichte  a  fhreasdail,  gus  an  t-aing- 
idh  a  sgrios  air  àm  sam  bith.  Tha  gach  mea- 
dhon  a  th'  ann  air  son  peacaich  a  dhol  a  mach 
as  an  t-saoghal,  ann  an  làmhan  Dhia,  agus  sin 
cho  iomlan,  agus  gu  tur  fo  a  chumhachd,  agus 
umhal  d'  a  òrdugh,  air  chor  agus  nach  'eil  e 
ni  's  lugha  gu  saor  thoil  Dhia,  cia  aca  theid 
peacaich  air  àm  sam  bith  do  ifrinn,  na  ged  nach 
biodh  meadhona  idir  air  an  gnathachadh,  no 
gnothuch  idir  a  bhi  aca  's  a'  chùis. 

VIII.  Cha  dean  an  cùram  na  'n  gliocasa  tha 
daoine  nàdurra  a'  cleachdamh  air  son  am  beatha 
fèin  a  ghleidheadh,  na  cùram  dhaoine  eile  mu 
'n  timchioll,  am  beatha  tearuinte  dhoibh  aon 
mhionaid.  Tha  so  dearbhta  o  na  nithe  a  tha 
tachairt  ann  an  cùrsa  freasdail  Dhia,  agus  o 
fhèin-fhiosrachadh  na  'n  uile  dhaoine.  Tha 
so  'n  a  dhearbhadh  soilleir  nach  'eil  gliocas 
dhaoine  fèin  na  thearuinteachd  dhoibh  o  'n 
bhàs  ;  do  bhrigh  's  na  'mbiodh  a'  chùis  air  ath- 
arrachadh  doigh,  chitheamaid  dealachadh  èigin 


12 


eadar  daoine  glic,  foghluimte  an  t-saoghail. 
agus  daoine  eile,  do  thaobh  bàsaibh  tràth,  agus 
gun  sùil  riutha ;  ach  cionnus  a  tha  'chuis  ? 
Ecl.  ii.  16—"  Cionnus  a  dh'  eugas  an  duine 
glic?"  eadhon  "mar  an  t-amadan." 

IX.  Cha  dean  gach  saothair  agus  innleachd 
a  tha  daoine  aingidh  a'  gnathachadh  gu  dol 
as  o  ifrinn,  tearuinte  iad  o  ifrinn  aon  mhion- 
aid,  f  had  's  a  tha  iad  a'  diùltadh  Chriosd,  agus 
a  bhuanaicheas  iad  'n  an  daoine  aingidh.  Ts 
beag  nach  'eil  gach  duine  nàdurra  a  chluinneas 
mu  ifrinn,  ga  thoileachadh  fèin  le  a  bhi  smuaint- 
eachadh  nach  teid  esan  do  'n  ionad  sin  ;  tha  e 
'g  earbsa  as  fèin  air  son  a  thearuinteachd  fèin, 
agus  a'  miodal  ris  fèin  air  son  na  rinn  e,  air  son 
na  tha  e  nis  a'  deanamh,  no  air  son  na  tha  sùil 
aige  r'  a  dheanamh  ;  tha  gach  neach  a'  suidh- 
eachadh  'n  a  inntinn  fèin  cionnus  a  theid  e  as 
o  dhamnadh,  agus  tha  e  ga  thoileachadh  fèin, 
le  miodal,  a'  smuainteachadh  gu  'm  bheil  e  ro 
innleachdach  air  a  shon  fèin,  agus  nach  fàil- 
nich  a'  rùintean.  Tha  iad  a'  cluinntinn  gur 
tearc  iad  a  bhios  air  an  saoradh,  agus  gu'n 
deachaidh  a'  chuid  mhòr  do  'n  t-sluagh  a  bhàs- 
aich  do  ifrinn  ;  ach  tha  gach  neach  a'  saoilsinn 
gu  'n  gnathaich  esan  meadhona  air  son  e  fèin 
a  dhol  as,  ni  's  fearr  na  rinn  daoine  eile.  Cha 
'n  'eil  a  rùn  air  son  dol  do  'n  ionad  phiantach 
sin  ;  tha  e  ag  ràdh  ann  fèin,  gu  'm  bheil  e  cur 
roimhe  gu  'n  toir  esan  aire  mhath  agus  a' 
shoirbhicheas  leis,  agus  gu  'n'òrduich  e  cùisean 
air  a  shon  fèin  air  dhoigh  nach  failnich  iad. 

Ach  tha  clann  nan  daoine  'g  am  mealladh 
fèin  gu  h-amaideach  agus  gu  truagh,  le  an  inn- 

leachdan  fèin,  agus  leis  an  earbsa  a  tha  aca  n' 
an  neart  's  n'  an  gliocas  fèin  ;  cha  'n  'eil  càil  'n 
an  earbsa  ach  am  faileas  Chaidh  a'  chuid  as 
mò  dhiubh-san  a  bha  roimh  beò,  fo  na  h-aon 
mheadhona  gràis,  agus  a  tha  nis  marbh,  gun 
teagamh  do  ifrinn  ;  agus  cha  b'  ann  a  chionn 
nach  robh  iad  co  glic  riùsan  a  tha  beò  's  an 
àm  so  ;  cha  b'  ann  a  chionn  nach  do  dhealbh 
iad  innleachdan  cheart  cho  maith  air  son  iad 
fèin  a  dhol  as.  Na  'm  biodh  e  comasach  dhuinn 
labhairt  riu,  agus  fheòraich  dhiubh,  aon  an 
deigh  a  cheile,  an  robh  sùil  aca,  'n  uair  a  bha 
iad  beò,  agus  a  b'  àbhaist  doibh  cluinntinn  mu 
ifrinn,  gu  'm  biodh  iad  gu  bràth  fo  'n  chor- 
ruich  sin,  chluinneamaid,  gun  teagamh,  aon  an 
deigh  aoin  a  freagairt,  "  Cha  robh ;  cha  do 
shaoil  mi  riamh  teachd  do  'n  ionad  so  :  bba  a' 
chùis  air  atharrachadh  doigh  'n  am  inntinn  ; 
shaoil  mi  gu  'm  bithinn  ro  innleachdach  air  mo 
shon  fèin  ;  shaoil  mi  gu  'n  robh  mo  dhoigh  maith. 
Bha  mi  a'  cur  romham  an  aire  mhaith  a 
thabhairt  ;  ach  thàinig  a'  chùis  orm  gun  f  hios : 
cha  robh  sùil  agam  ris  's  an  àm  ud,  na  's  an 
doigh  ud ;  thàinig  e  mar  ghadaiche.  Mheall 
am  bàs  mi ;  bha  corruich  Dhia  ro  eallamh  air 
mo  shon.  0  m'  amaideachd  mhallaichte !  Bha 
mi  a'  miodal  rium  fèin,  agus  'g  am'  thoileach- 
adh  fèin  le  h-aislingibh  faoin  mu  na  dhean- 
ainn  an  dèigh  so  ;  agus  'n  uair  bha  mi  ag  radh 
sìth  agus  tearuinteachd,  an  sin  thàinig  sgrios 
obannorm." 

X.  Cha  do  chuir  Dia  e  fèin  fo  chùmhnant 
air  bith,  le  gealladh  air  bith,  duine  nàdurra 
sam  bith  a  chumail  aon  mhionaid  a  mach  à  if- 

rinn.  Cha  d'  thug  Dia  gu  cinnteach  aon  gheall- 
adh  air  beatha  mhaireannaich,  no  air  saorsa  na 
gleidheadh  air  bith  o  bhàs  siorruidh,  ach  na  tha 
air  an  gabhail  a  steach  ann  an  cùmhnanta  nan 
gràs,  na  geallanna  a  tha  air  an  tabhairt  ann 
an  Criosd,  neach  anns  am  bheil  na  geallanna 
uile  na  'n  seadh  's  na  'n  amen.  Ach  gu  cinnt- 
each  cha  'n  'eil  còir  idir  ann  an  geallanna  cùmh- 
nanta  nan  gràs,  aca-san  nach  'eil  na  'n  cloinn 
a'  chùmhnaint,  agus  nach  'eil  a'  creidsinn  ann 
an  aon  do  gheallanna  a'  chùmhnanta,  agus  aig 
nach  'eil  còir  sam  bith  ann  an  eadar-mheadh- 
onair  a'  chùmhnaint. 

Mar  sin,  ciod  air  bith  a  bha  cuid  a'  smuaint- 
eachadh,  no  a'  cumail  a  mach,  mu  dheibhinn 
gheallanna  do  dhaoine  nàdurra,  nam  biodh  iad 
ag  iarraidh  agus  a'  bualadh  gu  dùrachdach, 
tha  e  dearbhte  soilleir,  ciod  air  bith  saothair  a 
ghabhas  duine  nàdurra  ann  an  nithe  na  diadh- 
achd,  ciod  air  bith  ùrnuighean  a  ni  e,  gus  an 
creid  e  ann  an  Criosd,  nach  'eil  Dia  fo  chùmh- 
nant  air  bith  a  chumail  aon  mhionaid  o  sgrios 
siorruidh. 

Is  ann  mar  so  a  tha  daoine  nàdurra  ann  an 
làimh  Dhia,  os  ceann  slochd  ifrinn  :  thoill  iad  an 
slochd  teinteach,  tha  iad  cheana  air  an  dìt- 
eadh  air  a  shon  ;  agus  tha  Dia  air  a  bhros- 
nachadh  gu  h-uamhasach :  tha  'f  hearg  cho  mòr 
nan  aghaidh,  's  a  tha  i  an  aghaidh  na  muinntir 
a  tha  gu  deimhin  a  fulang  teas  a  chorruich  ann 
an  ifrinn  ;  agus  cha  d'  rinn  iad  an  ni  as  lugha 
gus  an  f  hearg  sin  a  chiùineachadh  no  thraogh- 
adh  ;  ni  mo  tha  Dia  fo  chumha  air  bith,  's  an 
tomhas  is  lugha,  le  gealladh  air  bith,  an  cum- 

ail  suas  aon  mhionaid  :  tha  an  dìabhul  a'  feith- 
eamh  air  an  son — tha  ifrinn  a'  fosgladh  a  beil 
air  an  son — tha  na  lasraichean  a'  cruinneach- 
adh  agus  a'  losgadh  timchioll  orra,  agus  bu 
mhiann  leo  greim  a  dheanamh  orra,  agus  an 
slugadh  suas  ;  tha  an  teine  a  tha  air  a  dhùn- 
adh  a  st5gh  'n  an  cridheachaibh  ag  iarraidhbris- 
eadh  a  mach ;  agus  cha  'n  'eil  còir  aca  ann 
an  eadar-mheadhonair  sam  bith ;  cha  'n  'eil 
aon  mheadhon  air  an  ruig  iad  is  urrainn  tear- 
uinteachd  sam  bith  a  dheanamh  dhoibh.  Gu 
bhi  aithghearr,  tha  iad  gun  tearmunn  sam 
bith,  gun  ni  sam  bith  air  an  gabh  iad  greim  ; 
cha  'n  'eil  ni  'g  an  gleidheadh  aon  tiota  ach 
saor  thoil,  agusfad-fhulangasnec-chumhnantail 
agus  fèin-thoileil  an  Dia  a  tha  air  a  bhrosnach- 

a  AN  COMHCHUK. 

Feudaidh  am  feum  a  bhi,  gu  'm  bi  peacaich 
neo-iompaichte  air  an  dùsgadh  gu  mothach- 
adh  ghabhail  air  an  cunnart.  Is  e  an  ni  a 
chuala  sibh,  suidheachadh  gach  aon  dhibh  a 
tha  mach  à  Criosd.  Tha  an  saoghal  sin  do 
thruaighe,  tha  an  loch  sin  do  phronnusc  teint- 
each  na  laidhe  fodhaibh.  An'  sin  tha  slochd 
uamhasach  lasraichibh  teinteach  corruich  Dhia  ; 
an'  sin  tha  beul  farsuing  ifrinn  fosgailte  ;  agus 
cha  'n  'eil  ni  agaibh  gu  seasamh  air,  na  ni  gu 
greim  a  dheanamh  air  ;  cha  'n  'eil  ni  eadar 
sibh  agus  ifrinn  ach  an  t'adhar  ;  's  e  cumhachd 
agus  gean-maith  Dhia  a  mhàin  a  tha  g'  ur  cum- 
ail  suas. 

Theagamh  nach  'eil  aithne  agaibhse  air  so  ; 
tha  sibh  a'  faicinn  gu  'm  bheil  sibh  air  'ur  cum- 

ail  a  mach  à  ifrinn,  gidheadh  cha  'n  'eil  sibh  a' 
faicinn  làmh  Dhia  ann  ;  ach  tha  sibh  ag  amharc 
air  nithe  eile,  mar  tha  slainte  mhaith  pearsa, 
bhur  cùram  dheth  'ur  beatha  fèin,  agus  na 
meadhona  a  tha  sibh  a'  cleachdadh  air  son 
sibh  fèin  a  choimhead  tearuinte.  Ach  gu  cinnt- 
each  cha  ni  sam  bith  iad  sin  ;  nan  tugadh  L)ia 
air  falbh  a  làmh,  cha  mhò  a  chumadh  iad  sibh 
o  thuiteam,  na  chumadh  an  t-adhar  tana  suas 
neach  a  bhiodh  an  crochadh  ann. 

Tha  bhur  n'  aingidheachd  mar  gu  'm  b'  aun 
g'  ur  fàgail  trom  mar  luaidh,  agus  g'  ur  n'  aom- 
adh  le  cudthrom  agus  bruthadh  mòr  gu  ifrinn  ; 
agus  na  'n  leigeadh  Dia  as  sibh,  rachadh  sibh 
fodha  air  ball,  agus  rachadh  sibh  gu  luath  sios 
do  'n  doimhne  gun  ghrunnd  ;  agus  cha  mhò  a 
dheanadh  bhur  slainte  pearsa,  agus  'ur  cùram 
's  'ur  gliocas  fèin,  bhur  n'  innleachd  is  fearr, 
agus  'ur  'n  uile  fhìreantachd,  do  dh'  fheum,  gu 
bhur  cumail  a  mach  à  ifrinn,  na  dheanadh  lion 
an  dabhain-alluidh  gu  stad  a  chur  air  creig  a 
bhiodh  a  tuiteam. 

Mar  b'  eadh  gur  e  sin  toil  àrd-uachdranail 
Dhia,  cha  ghiùlaineadh  an  talamh  sibh  aon 
mhionaid,  oir  tha  sibh  'n  'ur  n'  eallaich  dha ; 
tha  an  cruthachach  ag  osnaich  leibh ;  tha  an 
creutair  air  a  chur  fo  dhaorsa  bhur  truaillidh- 
eachd,  cha  'n  ann  Je  a  thoil :  cha  'n  ann  gu 
toileach  a  tha  a'  ghrian  a'  soillseachadh  oirbh, 
gu  solus  a  thabhairt  dhuibh  gu  seirbhis  a 
dheanamh  do  'n  pheacadh  agus  do  Shàtan  ; 
cha  toir  an  talamh  mach  a  thoradh  gu  toileach, 
chum  bhur  n'  anamiannaibh  a  shàsachadh ; 
cha  mhò  tha  e   gu  toileach  na  àite  anns  am 

bheil  bhur  n'  aingidheachd  'g  a  cur  an  gnioinh  ; 
cha  'n  'eil  an  anail  gu  toileach  g'  ur  cumail 
beò,  fhad  's  a  tha  sibh  a'  caitheamh  bhur 
beatha,  ann  an  seirbhis  naimhdean  Dhia.  Tha 
creutairean  Dhia  maith,  agus  bha  iad  aif  an- 
deanamh  chum  's  gu  'n  deanadh  daoine  seir- 
bhis  leo  do  Dhia  ;  cha  'n  'eil  iad  toileach  seir- 
bhis  sam  bith  eile  'choimhlionadh,  agus  tha  iad 
ag  osnaich  'n  uair  tha  iad  air  am  mi-ghnath- 
achadh  air  son  aobharan  a  tha  calg-dhireach 
an  aghaidh  an  nàduir  agus  an  criocha.  Agus 
sgeitheadh  an  saoghal  a  mach  sibh,  mur  b'  e 
làmh  riaghlaidh  an  Ti  sin  a  tha  air  a  bhrosnach- 
adh  leibh.  Tha  neoil  dhubha  chorruich  Dhia 
a  nis  direach  an  crochadh  os  ceann  bhur  cinn, 
làn  do  'n  stoirm  uamhasaich,  agus  do  thair- 
neanach  ;  agus  mur  biodh  làrnh  Dhia  'g  an 
cumail  fodha,  bhristeadh  iad  a,mach  oirbh  gu 
grad.  Tha  toil  ard-uachdranail  Dhi'a,  's  an  àm 
tha  làthair,  a'  cumail  bacadh  air  a'  ghaoith 
làidir ;  mur  biodh,  bhriseadh  i  mach  le  gairge  : 
thigeadh  bhur  sgrios  mar  ioma-ghaoìth,  agus 
bhiodh  sibh  cosmhuil  ri  moll  an  urlair-bhual- 
aidh  shamhraidh. 

Tha  corruich  Dhia  cosmhuil  ri  mòran  uisg- 
eachan,  air  an  cuirteadh  stad,  agus  a  bhiodh 
air  an  càrnadh  suas  ;  tha  iad  a'  fàs  ni  's  mò 
agus  ni  's  mò,  agus  ag  eiridh  ni  's  àirde  agus 
ni  's  àirde,  gus  am  bi  dorus  air  'f  hosgladh  ; 
agus  mar  is  fhaide  tha  stad  air  a  chur  air  an 
t-sruth,  's  ann  is  luaithe  agus  is  cumhachd- 
aiche  bhios  e  'n  uair  a  bhriseas  e  mach.  Tha 
e  fìor  nach  deachaidh  breitheanas  a  chur  an 
gniomh  fathast  an  aghaidh  bhur  droch  oibribh  ; 

tha  tuiltean  dioghaltais  Dhia  air  an  cumail  air 
an  ais  ;  ach  tha  bhur  cionta  a'  sior  fhàs,  agus 
tha  sibhgachlà  a'  càrnadh  suas  tuilleadh  reirge  : 
tha  na  h-uisgeachan  ag  eiridh  gun  sgur,  agus 
a'  fàs  ni  's  cumhachdaiche  agus  ni  's  cumhachd- 
aiche  ;  agus  cha  'n  'eil  ni  ach  saor  thoil  Dhia 
'g  an  cumail  air  an  ais  ;  is  ann  a  dh'  aindeoin  a 
tha  iad  air  an  cumail,  agus  tha  iad  a'  strì  gu 
làidir  gu  faghail  a  mach.  Na  'n  tugadh  Dia 
ach  a  làmh  o  gheata-na-tuile,  dh'fhosgladh  e 
air  ball,  agus  bhrùchdadh  tuiltean  teinteach  teas 
corruich  Dhia  a  mach  le  cuthach  do-thuigsinn, 
agus  dhoirteadh  iad  oirbh  le  cumhachd  neo- 
chriochnach  ;  agus  ged  bhiodh  bhur  neart  deich 
mìle  uair  ni  's  mò  na  tha  e,  seadh,  deich  mìle 
uair  ni  's  mò  na  neart  an  diabhuil  is  treise  agus 
is  cruaidhe  ann  an  ifrinri,  cha  bhiodh  ann  ach 
neo-ni  gu  seasamh  ris,  no  gus  a'  ghiulan. 

Tha  bogha  corruich  Dhia  air  a  lùbadh,  agus 
tha  an  t-saighead  deas  air  an  t-sreing ;  tha 
ceartas  a'  cuimseachadh  na  saighde  air  do 
chridhe,  agus  a'  tarruing  a'  bhogha  ;  agus  cha 
'n  'eil  ni  sam  bith  ach  saor  thoil  Dhia,  agus  sin 
Dia  a  tha  ann  am  feirg,  gun  ghealladh  gun 
cheangal  sam  bith,  a'  cumail  na  saighde  aon 
tiota  o  bhi  air  a  cur  air  mhisg  le  bhur  fuil. 

Is  ann  mar  so  tha  sibhse  uile  aig  nach  d'rinn- 
eadh  riamh  atharrachadh  mòr  air  bhur  cridhe, 
le  cumhachd  làidir  Spioraid  Dhe  air  bhur  n'  an- 
amaibh  ;  na  h-uile  nach  deachaidh  riamh  ath- 
bhreith  agus  a  dheanamh  nan  creutairean 
nuadha,  agus  a  thogail  o  bhi  marbh  ann  am 
peacadh,  gu  staid  soluis,  agus  beatha  ùir  nach 
d'  f  hairich  sibh  riamh ;  tha  sibh  ann  an  lamhan 

corruich  Dhia.  Ciod  air  bith  ath-leasachadh  a 
dh'  flieudadh  sibh  a  dheanamh  ann  an  iomadh 
ni  'n  'ur  caithe-beatha,  no  tograidhean  blàth 
do  'n  diadhachd,  no  coltas  diadhachd  a  dh'f heud- 
as  sibh  a  chumail  suas  ann  bhur  teaghlaichean, 
agus  ann  bhur  closaidean,  agus  ann  an  tigh 
Dhè, — cha  "n  'eil  ni  ach  a  shaor  thoil-san  a 
mhàin  g'  'ur  cumail  o  bhi  anns  an  dearbh 
mhionaid  so  air  'ur  slugadh  suas  ann  an  sgrios 
siorruidh. 

Ciod  air  bith  co  beag  's  a  tha  sibh  a  tuigsinn 
san  àm  so,  fìrinn  na  tha  sibh  a'  cluinntinn,  làn 
thuigidh   sibh  e  an  dèigh  so.     Tha  iadsan  a 
dh'  fhalbh  o  bhi  annsant-suidheachadh  cheud- 
na  anns  am  bheil  sibhse,  a'  faicinn  gur  h-ann 
mar  sin  a  bha  chùis  maille  riu-san  ;  oir  thàinig 
sgrios  air  a'  chuid  bu  mhò  dhiubh  gu  h-obann, 
'n  uair  nach  robh  sùil  idir  aca  ris,  agus  'n  uair 
a  bha  iad  ag  radh,   Sìth  agus  tearuinteachd. 
'Nis  tha  iad  a'  faicinn,  nach  robh  ni  ach  gaoth 
agus  faileasan  falamh  anns  na  nithe  sin,  anns 
an  robh  an  earbsa  air  son  sìth  agus  tearuinteachd. 
Tha  an  Dia  sin  a  tha  g'  ar  cumail  os  ceann 
slochd  ifrinn,  mar  gu  'm  biodh  aon  a'  cumail 
dabhain-alluidh,  no  creutair  gràineil  os  ceann  an 
teine — tha  e  g'  ur  fuathachadh,  agus  tha  e  air 
a  bhrosnachadh  gu  h-uamhasach  ;  tha  a  chor- 
ruich  ribh  a'  losgadh  mar  theine  ;  tha  e  g'  ur 
faicinn  neo-aiiidh  air  ni  sam  bith  ach  a  bhi  air 
bhur   tilgeil    san  teine  ;  tha  a   shùilean  ni  's 
gloine  na  gu  'm  fuiling  e  sibh  'n  a  shealladh  ; 
tha  sibh  deich  mìle  uair  ni   's  gràineile  'n  a 
shùilean-sa,  na  tha  an  nathair  is  gràineile  agus 
is  puinseanaiche  'n  ar  sùilibh-ne.     Chuir  sibh 

corruich  air  gu  neo-chriochnach  ni  's  mò  na 
chuir  reubalach  rag  riamh  air  a  righ :  agus 
gidheadh,  cha  'n  'eil  ni  ach  a  làmh  g'  ur  cumail 
na  h-uile  tiota  o  thuiteam  san  teine.  Cha  'n 
'eil  aobhar  sam  bith  eile  air  son  nach  deachaidh 
sibh  an  raoir  do  ifrinn,  agus  gu  'n  do  cheadaich- 
eadh  dhuibh  dùsgadh  a  rìs  's  an  t-saoghal  so, 
an  deigh  dhuibh  bhur  sùilean  a  dhùnadh  gu 
codal :  agus  cha  'n  'eil  aobhar  sam  bith  eile  ri 
thabhairt  air  son  nach  do  thuit  sibh  do-dh'  if- 
rinn,  o  'n  dh'  eirich  sibh  's  a'  mhaduinn,  ach 
gu  'n  do  chum  làmh  Dhia  suas  sibh.  Cha  'n 
'eil  aobhar  sam  bith  eile  ri  thabhairt  air  son 
nach  deachaidh  sibh  do  dh'  ifrinn,  o  'n  shuidh 
sibh  an  so  'n  tigh  Dhè,  a'  brosnuchadh  a  shùil- 
ean  glana  leis  an  rathad  pheacach  aingidh  anns 
am  bheil  sibh  ag  eisdeachd  r'  a  aoradhnaomh-san. 
0,  a  pheacaich !  smuaintich  air  a'  chunnart 
uamhasach  anns  am  bheil  thu!  Is  ann  os 
ceann  àmhuinn  mhòir  do  chorruich,  slochd  far- 
suing  gun  ghrunnd,  làn  do  theine  na  corruich, 
a  tha  sibh  an  crochadh  ann  an  làimh  an  Dia 
sm,  aig  am  bheil  a'  chorruich  air  a  brosnuch- 
adh  agus  air  a  teasachadh  'n  'ur  n'  aghaidh-sa, 
cho  mòr  's  a  tha  i  'n  aghaidh  mòran  diubh-san 
a  tha  air  an  damnadh  ann  an  ifrinn.  Tha  sibh 
an  crochadh  air  snàthain  caol,  ma  thimchioll 
am  bheil  lasraichibh  corruich  Dhia  a'  losgadh, 
agus  iad  ullamh  gus  a  dhothadh  na  h-uile 
mionaid,  agus  a  losgadh  o  cheile  ;  agus  cha  'n 
'eil  còir  agaibh  ann  an  eadar-mheadhonair  sam 
bith,  na  ni  gu  greim  a  ghabhail  dheth  gu  bhur 
sàbhaladh,  na  ni  gu  lasraichibh  na  corruich  a 
a  chumail  air  falbh  ;  cha  'n  'eil  ni  agaibh  dhibh 

fèin,  na  ni  a  rinn  sibh  riamh,  no  is  urrainn  sibh 
a  dheanamh,  gu  iompaidh  a  chur  air  Dia  bhur 
caomhnadh  aon  tiota. 

Agus  thugaibh  an  aire  an  so  gu  sònruichte, 
's  a'  cheud  àite,  ciod  a'  chorruich  a  t'  ann.  'S  e 
th'  ann  corruich  an  Dia  neo-chriochnaich.  Mar 
biodh  ann  a  mhàin  ach  corruich  duine,  ge  do  b'  e 
an  righ  is  cumhachdaiche,  cha  bhiodh  ann  ann 
an  coimeas  ach  ni  faoin.  Tha  eagal  mòr  roimh 
chorruich  righrean,  gu  h-àraidh  righrean  a  dh' 
Iheudas  an  toil  fèin  a  dheanamh,  aig  am  bheil 
maoin  agus  beatha  an  cuid  iochdaran  gu  h-iom- 
lan  'g  an  toil,  gu  bhi  air  an  gnathachadh  mar 
chi  iad  iomchuidh,  Gnath.  xx.  2 — "  Mar  bheuc- 
aich  leomhain  tha  eagal  righ :  an  ti  a  bhros- 
nuicheas  e  gu  feirg  peacaichidh  e  an  aghaidh 
'anama  fèin."  Tha  an  t-iochdaran  a  chuireas 
corruich  mhòr  air  righ  a  dh'  f  heudas  a  thoil 
fèin  a  dheanamh,buailteach  do  dh'  f  hulangnam 
piantaibh  is  mò  is  urrainn  innleachd  dhaoine 
'dhealbh,  no  is  urrainn  cumhachd  dhaoine  chur 
an  gniomh.  Ach  cha  'n  'eil  anns  na  righrean 
is  mò  air  thalamh,  'n  am  mòrachd  agus  'n  an 
cumhachd  is  mò,  agus  'n  uair  tha  iad  air  an 
eideadh  'na  'n  uamhasan  is  mò,  ach  cnuimhean 
lag,  suarach,  do  'n  dnslach,  an  coimeas  ris  a' 
Chruithear  mhòr  agus  chumhachdach,  agus 
righ  neamh  agus  na  talmhainn.  Is  beag  is 
urrainn  iad-san  a  dheanamh,  an  uair  is  mò  tha 
iad  ann  am  feirg,  agus  a  chuireas  iad  an  gniomh 
an  cuthach  is  gairge.  Tha  uile  righrean  na 
talmhainn  mar  fhionain-feòir,  ann  an  làthair 
Dhia  ;  tha  iad  mar  neo-ni,  agus  ni  's  lugha  na 
neo-ni ;  tha  di-meas  ri  dheanamh  araon  air  an 

gràdh  agus  air  am  fuatli.  Tha  corruich  Righ 
mòr  nan  righrean  cho  mòr  ni  's  uamhasaiche  na 
'n  corruich-san,  's  a  tha  a'  mhòrachd  rìoghail 
os  ceann  am  mòrachd-san.  "  Agus  a  ta  mi  ag 
radh  ribhse,  mo  -chairde,  na  biodh  eagal  oirbh 
roimh  'n  mhuinntir  sin  a  mharbhas  an  corp, 
agus  'na  dheigh  sin  aig  nach  'eil  ni  tuilleadh 
dh'  f  heudas  iad  a  dheanamh  :  Ach  nochdaidh 
mi  dhuibh  co  e  roimh  an  còir  dhuibh  eagal  a 
bhi  oirbh  :  Biodh  eagal  an  Ti  ud  oirbh,  aig  am 
bheil  cumhachd  an  deigh  neach  a  mharbhadh, 
a  thilgeil  do  ifrinn  ;  seadh,  a  ta  mi  ag  radh 
ribh,  biodh  eagal  an  Ti  so  oirbh,"  Luc.  xii.  4. 

II.  Is  ann  ri  gairge  a  chorruich  tha  sibh  air 
'ur  fàgail  ruisgte.  Tha  sinn  gu  tric  a'  leugh- 
adh  mu  chorruich  Dhia  ;  mar  ann  an  Isa.  lix. 
18 — "  A  reir  an  gniomhara,  mar  sin  bheir  e 
ath-dhioladh,  corruich  d'  a  naimhdibh."  Mar 
an  ceudna,  Isa.  lxvi.  15 — "  Oir  feuch,  thig  an 
Tighearnale  teine,  agus  a  charbad  mar  chuairt- 
ghaoith,  a  dhortadh  a  mach  a  chorruich  mar 
an  teas,  agus  'achmhasan  le  lasraichibh  teine." 
Agus  mar  sin  ann  an  iomadh  àite  eile.  Tha 
sinn  a'  leughadh  mar  so,  Taisb.  xix.  15—"  Fion- 
amair  an  Dè  uile-chumhachdaich."  Tha  na 
briathran  ro  uamhasach.  Ged  nach  biodh  air 
a  ràdh  ach  a  mhàin  "  fearg  Dhia,"  bhiodh  na 
briathran  a'  ciallachadh  sin  a  bhiodh  neo- 
ehrioehnach  eagalach  :  ach  tha  e  ag  radh — 
"  fearg  ro  gharg  Dhia :"  corruich  Dhia !  fraoch- 
feirge  lehobhah !  0  cia  co  uamhasach  's  a 
dh'  fheumas  sin  a  bhi !  Co  is  urrainn  innseadh 
no  thuigsinn  ciod  e  tha  na  briathran  a'  giùlan  ? 
Ach  cha  'n  e  a  mhàin  gu  'm  bheil  sin  air  a  radb, 

ach  fraoch-feirge  an  Dè  uile-chumhaehdaich." 
Mar  gu  'm  biodh  foillseachadh  mòr  dheth 
chumhachd  neo-chriochnach  anns  na  bhiodh  air 
a  chur  an  gniomh  le  fraoch  feirge  ;  mar  gu  'm 
biodh  an  cumhachd  siorruidh  air  a  chur  gu 
feirg,  agus  an  sin  a'  caitheadh  uile  neart,  mar 
is  àbhaist  do  dhaoine  a  bhi  feuchainn  an  uile 
neart  ann  an  teas  an  corruich.  0,  ma  ta,  ciod 
a  thachras?  ciod  a  dh'eireas  do  'n  chnuimh 
bhochd  a  bhios  g'  a  ghiùlan  ?  co  na  làmhan  is 
urrainn  a  bhi  làidir,  agus  an  cridhe  is  urrainn 
seasamh  ?  Ciod  an  doimhne  uamhasach,  do- 
labhairt,  do-thuigsinn  truaighe  anns  an  teid  an 
neach  a  bhios  fo  'n  chorruich  so,  sios. 

Thugaibh  an  aire  dha  so,  sibhse  tha  làthair 
an  so,  a  tha  gun  ath-bhreith  fathast.  Tha,  gu  'n 
cuir  Dia  teas  feirge  an  gniomh,  a'  ciallachadh 
gu  'n  cuir  e  an  gniomh  corruich  gun  truas  sam 
bith.  'N  uair  a  chi  Dia  truaighe  do-labhairt 
bhur  suidheachaidh,  agus  a  chi  e  gu  'm  bi  bhur 
piantaibh  fad  os  ceann  bhur  neirt,  agus  a  chi  e 
bhur  n'  anam  truagh  air  a  phronnadh,  agus  a' 
dol  fodha,  mar  gu  'm  b'  ann  gu  dorchadas  gun 
chrich  ;  cha  bhi  truas  aige  ribh,  cha  sguir  e  o 
dhòrtadh  a  chorruich,  agus  cha  'n  eutromaich 
e  a  làmh  's  an  tomhas  is  lugha  ;  cha  bhi  'an  sin 
eutromachadh  no  tròcair,  agus  cha  chuir  Dia 
idir  casgadh  air  a'  ghaoith  dhoinionaich :  cha 
bhi  suim  aige  do  bhur  leas,  agus  cha  bhi  cùram 
idir  air  gu  'm  fuiling  sibh  cus,  ann  an  seadh 
sam  bith,  ach  a  mhàin  nach  fuiling  sibh  os 
ceann  na  tha  geur-cheartas  ag  iarraidh :  cha 
chumar  ni  air  ais,  chionn  gu  'm  bheil  e  co 
cruaidh  dhuibh  r'  a  ghiùlan.     "  Uime  sin,  buin- 

idh  mise  riu-san  fos  ann  am  feirg :  cha  ehoigil 
mo  shùil,  ni  mò  bhios  truas  agam :  agus  ged 
eigh  iad  ann  am  chluasaibh,  le  guth  àrd,  gidh- 
eadh,  cha  'n  èisd  mi  riu,''  Esec.  viii.  18.  'S  an 
àm  so,  tha  Dia  'n  a  sheasamh  ullamh  gu  truas 
a  ghabhail  dhibh  ;  is  là  tròcair  so  ;  feudaidh  sibh 
a  nis  glaodhaich  le  ni-eigin  do  dhòchas  mis- 
neachail  gu  faigh  sibh  tròcair.  Ach  aon  uair 
's  gu  bheil  là  na  tròcair  seachad,  is  diomhain 
bhur  glaodhaich  agus  bhur  sgreadail  thiamh- 
aidh  agus  chràiteach  ;  bidh  sibh  gu  tur  caillte 
agus  air  bhur  tilgeil  air  falbh  le  Dia,  do  thaobh 
bhur  sonais.  Cha  bhi  feum  sam  bith  aig  Dia 
oirbhtuillidh,  ach  bhur  cur  adh'fhulangtruaighe ; 
cha  bhi  aobhar  sam  bith  eile  air  son  'ur  cumail 
ann  am  bith  ;  oir  bidh  sibh  'n  'ur  soitheach  feirge 
air  ulluchadh  chum  sgrios  ;  agus  cha  bhi  feum 
sam  bith  eile  air  an  t-soitheach  so,  ach  a  mhàin 
a  bhi  air  a  lionadh  làn  do  chorruich.  Ann  an 
àite  Pia  a  ghabhail  truais  dhibh  'n  uair  a 
ghlaodhas  sibh  ris,  's  ann  a  tha  e  sgriobhadh 
gur  h-ann  a  ni  e  'mhàin  "gaire  agus  fanoid." 
Gnath.  i.  25,  26,  &c. 

Leis  co  uamhasach  's  a  tha  briathran  so  an 
Dè  mhòir — "  Saltraidh  mi  orra  ann  am  fheirg, 
agus  pronnaidh  mi  iad  ann  am  chorruich,  agus 
crathar  am  fuil  air  mo  chulaidh,  agus  tarruing- 
idh  mi  sal  air  m'  èideadh  uile,"  Isa.  Ixiii.  3. 
Theagamh  gu  bheil  e  neo-chomasach  smuaint- 
eachadh  air  briathran  a  tha  ni  's  mò  a'  foills- 
eachadh  annta  na  trì  nithe  so,  —  tàir,  fuath, 
agus  teas  chorruich.  Ma  ghlaodhas  sibh  ri  Dia 
air  son  truas  a  ghabhail  dhibh,  bidh  e  cho  fad  o 
thruas  a  ghabhail  dhibh  ann  bhur  staid  bhròn- 


aich,  no  o  'n  mheas  is  lugha,  no  'm  fàbhar  is 
lugha  'nochdadh  dhuibh,  agus  gur  h-ann  a 
shaltras  e  sibh  fo  na  casan  :  agus  ged  bhios  fìos 
aigenach  urrainn  sibh  cudthroman  Uile-chumh- 
achdaich  a  ghiùlan,  a'  saltairt  oirbh,  gidheadh, 
cha  bhi  suim  aige  dheth  sin,  ach  pronnaidh  e 
sibh  gun  tròcair  fo  'chosaibh;  fàisgidh  e  bhur 
fuil  a  mach,  agus  leumaidh  i,  agus  bidh  i  air  a 
crathadh  air  a  chulaidh,  air  chor  's  gu  'm  bi  sal 
air  eideadh  uile.  Cha  'n  e  a  mhàin  gu  'm  fuath- 
aich  e  sibh,  ach  bidh  sibh  ro  thàireil  aige  ;  cha 
mheasar  àite  sam  bith  freagarach  air  bhur  son, 
ach  fo'  a'  chosan,  a  chum  gu  'm  bi  sibh  air  bhur 
saltairt  sios  mar  chlàbar  air  na  sràidean. 

III.  An  truaighe  d'  am  bheil  sibh  ruisgte, 
's  e  tha  innte  an  truaighe  a  chuireas  Dia  an 
gniomh,  chum  's  gu  'm  feuch  e  ciod  a  tha  ann 
an  corruich  lehobhah.  Bha  e  ann  an  cridhe 
Dhia  a  nochdadh  do  ainglibh  agus  do  dhaoine 
an  dà  chuid,  cia  cho  oirdheirc  '  s  a  tha  a  ghràdh, 
agus  mar  an  ceudna  cia  cho  eagalach  's  a  tha 
a  chorruich.  Tha  righrean  talmhaidh  aig  cuid 
do  amaibh  a'  nochdadh  cia  cho  uamhasach  's  a 
tha  an  corruich,  leis  na  peanasan  mòra  a  tha 
iad  a  cur  an  gniomh  air  a'  mhuinntir  a  chuireas 
fearg  orra.  Bha  toil  aig  Nebuchadnesar,  righ 
cumhachdach  agus  uaibhreach  iompaireachd 
Chaldea,  'f  hearg  a  nochdadh  'n  uair  a  chuir- 
eadh  corruich  air  le  Sadrach,  Mesach,  agus 
Abednego  ;  agus  mar  sin  dh'  orduich  e  gu  'm 
biodh  an  àmhuinn  theinteach  dhian-loisgeach 
air  a  teasachadh  seachd  uairean  ni  's  mò  na 
bha  i  roimhe  ;  bha  i,  gun  teagamh,  aig  an  teas 
bu  ghairge  d'  am  b'  urrainn  i  bhi  air  a  cur  le 


26 


innleackd  dkaoine.  Ack  tkamar  anceudna  an 
Dia  mòr  toileack  a  ckorruick  a  dheanamh  aitk- 
nichte,  agus  a  mkòrackd  riogkail  uamkasack, 
agus  a  ckumkackd  neo-ckriocimack  àrdackadk, 
ann  am  fulangasan  a  naimkdean,  a  dk'  ionn- 
suidk  na  cuid  is  faide  'mach.  "  Ciod  ma  's  e, 
air  bki  do  Dkia  toileack  'fkearg  a  nockdadk, 
agus  a  ckumkackd  a  dkeanamh  aitknickte,  gu 
'n  d' fkuilinge  le  mòr  fkad-fkulangas  soithiche 
na  feirge  air  an  ulluckadk  ckum  sgrios  ?"  Rom. 
ix.  22.  x^gus  do  bkrigk  gur  k-e  so  a  rùn,  agus 
gu  'n  do  ckuir  e  roimke  gu  'n  deanadk  e  aitk- 
nickte  cia  cko  uamkasack  's  a  tka  corruick  do- 
ckeannsaickte,  fraock  feirge  Iekobkak,  ni  e  le 
sgatk  e.  Tackraidk  ni-eigin  mu  'n  toirear  fian- 
uis  gu  'm  bi  e  uamkasack.  'N  uair  a  dk'eireas 
an  Dia  mòr  suas  ann  ain  feirg,  agus  a  ckuireas 
e  an  gniomk  a  dkiogkaltas  uamkasack  air  a' 
pkeacack  bbockd,  agus  a  tka  an  creutair  truagk 
a'  fulang  cudtkrom  agus  cumkackd  neo-ckriock- 
nack  'fheirge,  an  sin  gairmidk  Dia  air  an 
domkan  uile  gu  amharc  air  a  mkòrackd  uamk- 
asaickf  agus  an  cumkackd  treun  sin  a  tka  r'  am 
faicinn  ann.  "  Agus  bitkidk  na  slòigk  mar 
aol  air  a  losgadk  ;  mar 'dhroighinn  air  a  gkearr- 
adk  sios,  loisgear  iad  anns  an  teine.  Cluinn- 
ibb,  0  sibbse  a  tka  fad  as,  an  ni  a  rinn  mi ; 
agus  sibbse  tka  dlùtk,  aidickibk  mo  ckumkackd. 
Tka  na  peacaick  ann  an  Sion  fo  eagal ;  gklac 
uamkunn  na  cealgairean  ;  co  'n  ar  measg  a 
gkabhas  còmknuidk  maille  ri  teine  millteack  ? 
co  'n  ar  measg  a  ghabhas  còmhnuidh  maille  ri 
lasraichibh  siorruidh  ?"  Isa.  xxxiii.  12,  13,  1  . 
Is  ann  mar  so  a  thachras  dkuibkse  tha  ann 

an  staid  neo-iompaichte,  ma  bhuanaicheas  sibh 
innte  ;  bithidh  cumhachd  neo-chriochnach,  agus 
mòrachd  rioghail,  agus  uamhasan  an  Dè  Uile- 
chumhachdaich,  air  an  àrdachadh  oirbh,  ann  an 
neart  do-labhairt  'ur  piantaibh.  Bidh  sibh  air 
bhur  pianadh  ann  anlàthair  nan  aingle  naomh, 
agus  an  làthair  an  Uain  ;  agus  an  uair  a  bhios 
sibh  mar  so  a'  fulang,  theid  luchd-àitich  glòr- 
mhor  nan  neamhan  a  mach,  agus  seallaidh  iad 
air  an  t-sealladh  eagalach,  chum  's  gu  faic  iad 
ciod  e  fraoch  feirge  an  Uile-chumhachdaich  ; 
agus  an  uair  a  chi  iad  e,  tuitidh  iad  sios,  agus 
ni  iad  aoradh  do  'n  Righ  chumhachdach  agus 
mhòr  sin.  "  Agus  tàrlaidh,  o  ghealaich  ùir  gu 
gealaich  ùir,  agus  o  Shàbaid  gu  Sàbaid,  gu  'n 
tig  gach  uile  f heòil  a  dheanamh  aoraidh  ann 
am  làthair-sa,  deir  an  Tighearn.  Agus  theid 
iad  a  mach,  agus  seallaidh  iad  air  closaichean 
nan  daoine  a  chiontaich  a'  m'  aghaidh  ;  oir  cha 
bhàsaich  an  cnuimh,agus  chamhùchar  an  teine ; 
agus  bithidh  iad  nan  gràineileachd  do  na  h-uile 
fheòil,"  Isa.  lxvi.  23,24. 

.  IV.  Is  e  corruich  shiorruidh  a  ta  ann.  Bhiodh 
e  uamhasach  fraoch  feirge  so  an  Dè  uile-chumh- 
achdaich  a  ghiùlan  aon  tiota ;  ach  feumaidh 
sibh  a  ghiulan  fad  na  siorruidheachd.  Cha  bhi 
crioch  air  an  truaighe  anabarrach  uamhasaich 
so.  'N  uair  a  sheallas  sibh  romhaibh,  chi  sibh 
air  thoiseach  oirbh  siorruidheachd  f  hada,  buan- 
mhaireachduinn  gun  chrich,  a  shlugas  suas  bhur 
smuaintibh,  agus  a  chuireas  uamhas  air  'ur 
n'  anamaibh  ;  agus  bidh  sibh  gu  tur  ann  an  eu- 
dòchas,  nach  faigh  sibh  gu  bràth  fuasgladh  sam 
bith,  crioch  sam  bith,  lasachadh  sam  bith,  fòis 

sam  bith  ;  bidh  fios  agaibh  gu  cinnteach  gu  'm 
feum  sibh  linntean  fada,  muilleiuibh  do  mhuill- 
einibh  do  linntean  a  chaitheadh,  a'  gleachd  ris 
an  dioghaltas  uile-chumhachdach  gun  tròcair 
so  ;  agus  an  sin  an  deigh  dhuibh  so  a  dheanamh, 
'n  uair  a  bhios  an  uibhir  so  do  linntean  air  an 
caitheamh  leibh  's  an  t-suidheachadh  so,  bidh 
fios  agaibh  nach  'eil  so  uile  ach  mar  neo-ni  ann 
an  coimeas  ris  na  tha  gu  teachd.  Mar  sin  bidh 
bhur  peanas  da  rìreadh  gun  chrìch.  0  !  co  is 
urrainn  innseadh  ciod  e  cor  an  anama  's  an 
t-suidheachadh  sin  !  Cha  toir  ni  is  urrainn 
sinne  a  ràdh  mu  dheibhinn  ach  beachd  lag  agus 
fann  air  ;  tha  e  do-labhairt  agus  do-thuigsinn  ; 
oir,  "  Co  d'  an  aithne  neart  feirge  Dhia?" 

Cia  co  uamhasach  's  a  tha  staid  na  muinntir 
sin  a  tha  gach  latha  agus  gach  uair  ann  an  cun- 
nart  na  corruich  mhòir  agus  na  truaighe  gun 
chrìch  so !  Ach  's  e  so  staid  mhuladach  na  h-uile 
anamnachdeach'abhreith  arìs,  ciaairbith  cho 
modhail  agus  ceart,  stuam',  agus  diadhaidh  a 
dh'  f  heudas  iad  a  bhi  air  sheol  eile.  O  gu  'n 
gabhadh  sibh  gu  cridhe  e,  co  dhiubh  tha  sibh 
òg  no  sean !  Tha  aobhar  a  bhi  creidsinn  gu'm 
bheil  mòran  a  chual  an  soisgeul,  a  bhios  a'  ful- 
ang  na  truaighe  so  fad  na  siorruidheachd.  Cha 
'n  aithne  dhuinn  co  iad,  no  ciod  na  smuaintean 
a  tha  'nis  aca.  Theagamh  gu  'm  bheil  iad  an 
tràth  so  aig  fois,  agus  ag  eisdeachd  ris  na  nithe 
so  uile  gun  mhòran  bruaidlean,  agusa'  sodalriu 
fèin  nach  iadsan  a'  mhuinntir  sin,  agus  a'  geall- 
tainn  dhoibh  fèin  gu  'n  teid  iadsan  as.  Na  'm 
b'  aithne  dhuinn  ach  aon  neach  's  a'  choimh- 
thional  so  uile,  a  bhiodh  a  fulang  na  truaighe 
so,  nach  b'  uamhasach  an  ni  e  ri  smuainteach- 


adh  air.  Na  'm  b'  aithne  dhuinn  co  e,  ciod  an 
sealladh  eagalach  a  bhiodh  ann,  a  leithid  do 
dhuine  fhaicinn !  Cionnus  a  dh'  f  heud-amaid 
uile  gul  muladach  agus  cràiteach  a  thogail  os  a 
cheann  !  Ach,  mo  thruaighe !  an  àite  aon,  cia 
iomadh  iad,  a  rèir  coltais,  a  chuimhnicheas  air 
an  t-searmoin  so  ann  an  ifrinn  !  Agus  bhiodh 
e  na  ionghnadh  mur  biodh  cuid  do  na  tha  an  so 
a  làthair  ann  an  ifrinn  ann  an  ùine  ghearr, 
eadhon  ma  'n  criochnaich  a'  bhliadhna  so.  Agus 
cha  bhiodh  e  na  ionghnadh  ged  bhiodh  cuid  a 
tha  an  so  'n  an  suidhe  slàn,  agus  socair,  agus 
aig  fois,  san  ionad  sin  mu  'n  tig  madainn  am 
màireach.  Bidh  a'  chuid  sìn  dhibh  a  bhuan- 
icheas  ann  an  staid  nàduir,  agus  is  fhaide  'dh' 
f  hanas  gun  dol  do  ifrinn,  bidh  sibh  anns  an  àite 
sin  ann  an  ùine  ghearr  !  Cha  'n  'eil  bhur  sgrios 
a'  codal ;  thig  e  gu  luath,  agus,  a  rèir  na  h-uile 
coltais,  gle  ghrad  air  mòran  dhibh.  Tha  aobhar 
agaibh  a  bhi  fo  ionghnadh  nach  'eil  sibh  cheana 
ann  an  ifrinn.  Is  e  sin,  gun  teagamh,  cor  cuid 
do  na  chunnaic  sibh,  agus  a  b'  aithne  dhuibh, 
nach  robh  riamh  a'  toilltinn  ifrinn  ni  's  mò  na 
sibhse,  agus  mar  sin  a  bha  roimhe  so  cho  colt- 
ach  ri  bhi  beò  's  an  àm  so,  's  a  bha  sibhse.  Tha 
an  suidheachadh  seachad  air  gach  uile  dhòchas  ; 
tha  iad  a'  gul  ann  an  truaighe  anabarraich,  agus 
ann  an  tur-eudòchas  ;  ach  tha  sibhse  an  so  ann 
an  tìr  nam  beò,  am  measg  mheadhona  nan  gràs, 
agus  tha  cothrom  agaibh  air  slainte  fhaotainn. 
Ciod  nach  tugadh  na  h-anamaibh  bochd  caillte 
gun  dòchas  sin,  air  son  aon  là  do  na  cothroman 
tha  sibhse  nis  a'  sealbhachadh  ! 

Agus  a  nis,  tha  cothrom  neo-chumanta  ag- 

aibh,*  là  anns  an  d' fhosgail  Criosd  dorus  na 
tròcair  gu  fial  farsuing,  agus  tha  e  na  sheasamh 
's  an  dorus,  agus  a'  glaodhaich  le  guth  àrd  ri 
peacaich  bhochd ;  là  anns  am  bheil  mòran  a' 
tional  d'  a  ionnsuidh,  agus  a'  dol  a  steach  do 
rioghachd  Dhè  le  dian-spàirn  ;  tha  mòran  gach 
là  a'  teachd  o  'n  àirde  an  ear,  agus  an  iar,  agus 
tuath,  agus  à  deas  ;  tha  mòran  a  bha  o  chionn 
ghoirid  anns  an  aon  shuidheachadh  thruagh 
ribh  fèin,  nis  ann  an  staid  shona,  agus  an  cridhe 
làn  do  ghaol  dhasan  a  ghràdhaich  iad,  agus  a 
nigh  iad  o  'm  peacanna  'n  a  fhuil  fèin,  agus  a' 
deanamh  gàirdeachais  ann  an  dòchas  glòire  Dhè. 
Cia  eagalach  do  neach  a  bhi  air  f  hàgail  air 
deireadh  'n  a  leithid  so  do  latha  !  a  bhi  faicinn 
na  h-uibhir  eile  aig  cuirm,  agus  sibh  fèin  a'  bàs- 
achadh  agus  a'  dol  a  dhith !  Abhi  faicinn  mòr- 
an  eile  a'  deanamh  gàirdeachais,  agus  a'  seinn 
tre  aoibhneas  cridhe,  'n  uair  a  tha  aobhar  ag- 
aibhse  glaodhaich  tre  dhoilghios  cridhe,  agus 
caoineadh  a  dheanamh  tre  chràdh  spioraid ! 
Cionnus  is  urrainn  sibh  fois  a  ghabhail  aon 
mhionaid  'n  a  leithid  do  shuidheachadh  ?  Nach 
'eil  bhur  n'  anama  cho  luachmhor  ri  anamaibh 
na  muinntir  a  tha  o  latha  gu  latha  a'  tional  gu 
Criosd  ? 

Nach  'eil  mòran  an  so,  a  bha  ùine  fhad  beò 
's  an  t-saoghal,  nach  'eil  fathast  air  an  ath- 
bhreith,  agus  mar  sin  a  tha  na  'n  coigrich  do 
chomh-f  hlaitheachd  Israeil,  agus  nach  d'  rinn 

*  Chaidh  an  t-searmoin  so  a  labhairt  aig  àm  anns  am 
b'  e  toil  an  Tighearn  'obair  ath-bheothachaidh  dhean- 
amh,  air  doigh  shonruichte,  ann  an  iomadh  àite. 

ni  riamh  o  rugadh  iad,  ach  a'  còrnadh  suas 
feirge  fa  chomhair  latha  na  feirge  ?  0  dhaoine ! 
tha  bhur  staid  air  dhoigh  àraidh  da  rireadh 
cunnartach.  Tha  bhur  cionta  agus  cruas  bhur 
cridhe  ro  mhòr.  Nach  'eil  sibh  a1  faicinn  gur 
lionmhor  iad  bhur  comhaoisean  air  am  bheilear 
a'  dol  seachad,  agus  a  tha  air  am  fàgail,  ann  an 
cùrsa  iongantach  tròcair  Dhia  ?  Tha  feum  ag- 
aibh  air  smuainteachadh  umaibh  fèin,  agus 
dùsgadh  gu  glan  as  bhur  codal :  cha  'n  urrainn 
sibh  fraoch  feirge  an  JDia  neo-chriochnaich  a 
ghiulan. 

Agus  sibhse,  a  dhaoine  agus  a  bhoirionnacha 
oga,  an  dean  sibhse  dimeas  air  a'  chothrom 
luachmhor  a  tha  sibh  nis  a'  sealbhachadh,  'n 
uair  a  tha  co  ioma  do  bhur  comhaoisean  eile  a' 
diùltadh  diomhanasan  na  h-òige,  agus  a'  cruinn- 
eachadh  a  dh'  ionnsuidh  Chriosd  ?  Tha  ag- 
aibhse  gu  sonruichte  cothrom  neo-ghnathaichte  ; 
ach  ma  ni  sibh  dearmad  air,  bidh  sibh  ann  an 
ùine  ghoirid  's  a'  chor  cheudna  riu-san  a  chaith 
uile  laithean  luachmhor  na  h-òige  anns  a'pheac- 
adh,  agus  a  tha  nis  air  teachd  gu  'leithid  a  staid 
eagalaich  do  dhoille  agus  do  chruas. 

Agus  sibhse,  chlann,  a  tha  fathast  gun  iomp- 
achadh,  nach  'eil  fìos  agaibh  gu  'm  bheil  sibh  a' 
dol  sios  do  ifrinn,  a  ghiulan  corruich  uamhas- 
aich  an  Dia  sin  a  tha  gach  latha  agus  oidhche 
ann  am  feirg  ribh  ?  Am  bi  sibh  toilichte  bhi 
'n  'ur  cloinn  do  'n  diabhul,  'n  uair  tha  mòran 
do  'n  òigridh  air  an  iompachadh  agus  air  an 
deanamh  na  'n  cloinn  naomh  agus  shona  do 
Righ  na  'n  righrean. 

Agus  a  nis,  eisdeadh  gach  aon  neach  a  tha 

fathast  a  mach  à  Criosd,  agus  an  crochadh  os 
ceami  slochd  ifrinn,  ri  àrd-ghlaodh  focail  agus 
freasdail  Dhia,  co  dhiubh  is  seann  daoine  no 
seana  mhnathan  iad,  no  daoine  ann  an  treun 
'an  neirt,  no  daoine  òga,  no  clann  bheag  iad. 
Bidh  bliadhna  thaitneach  so  an  Tighearn,  a 
tha  'n  a  latha  mòr-thròcair  do  chuid,  gun  teag- 
amh,  'n  a  latha  dioghaltais  cho  mòr  do  chuid 
eile.  Bidh  cridheachan  muinntir  a  cruadhach- 
adh,  aig  a  leithid  so  do  àm,  anns  an  tomhas  sam 
bi  an  ciont  a'  meudachadh,  ma  ni  iad  dearmad 
air  an  anamaibh.  Agus  cha  robh  a  leithid  so 
do  mhuinntir  riamh  ann  an  cunnart  cho  mòr,  a 
bhi  air  an  tabhairt  thairis  do  chruas  cridhe  agus 
do  dhoille  inntinn  ;  agus  ma  thachras  so  dhuibh- 
se,  bidh  sibh  gu  siorruidh  a'  mallachadh  an 
latha  so,  agus  a'  mallachadh  an  latha  an  d'rug- 
adh  sibh  riamh,  gus  a  leithid  so  do  àm  doirtidh 
a  mach  Spiorad  Dhia  f haicinn,  agus  b'  fhearr 
leibh  gu  'n  d'  f  huair  sibh  bàs,  agus  gu  'n  deach- 
aidh  sibh  do  dh'  ifrinn  mu  'm  faca  sibh  e. 

Air  an  aobhar  sin,  dùisgeadh  gach  neach  a 
nis  a  tha  mach  à  Criosd,  agus  teicheadh  e  o  'n 
f  heirg  a  tha  ri  teachd.  Tha  corruich  an  Dia 
Uile-chumhachdaich  'nis  an  crochadh  gun  teag- 
amh  os  ceann  na  h-uile  pheacach.  Teicheadh 
gach  neach  a  mach  à  Sòdom :  "  Teich  air  son 
t-anama  ;  na  seall  a'  d'dheigh,  agus  na  stad'sa' 
chòmhnard  uile :  teich  do 'n  t-sliabh,  air  eagal 
gu  millear  thu,"  Gen.  xix.  17. 

a'  chrioch. 

